*Likumprojekts*

**Grozījumi** [**Noziedzīgi iegūtu līdzekļu legalizācijas un terorisma finansēšanas novēršanas likumā**](http://likumi.lv/doc.php?id=178987)

Izdarīt [Noziedzīgi iegūtu līdzekļu legalizācijas un terorisma finansēšanas novēršanas likumā](http://likumi.lv/doc.php?id=178987) (Latvijas Republikas Saeimas un Ministru Kabineta Ziņotājs, 2008, 16. nr.; 2009, 2. nr.; Latvijas Vēstnesis, 2009, 196., 205. nr.; 2011, 60. nr.; 2012, 100. nr.; 2013, 187., 227. nr.; 2014, 172., 257. nr.) šādus grozījumus:

1.Izteikt 50.panta pirmo daļu šādā redakcijā:

“(1) Kontroles dienests ir speciāli izveidota valsts institūcija, kas saskaņā ar šo likumu veic neparastu un aizdomīgu darījumu kontroli un iegūst, saņem, reģistrē, apstrādā, apkopo, uzglabā, analizē un sniedz pirmstiesas izmeklēšanas iestādēm, prokuratūrai, tiesai un Valsts ieņēmumu dienestam informāciju, kuru var izmantot noziedzīgi iegūtu līdzekļu legalizācijas, terorisma finansēšanas vai šo darbību mēģinājuma, vai cita ar to saistīta noziedzīga nodarījuma novēršanai, atklāšanai, pirmstiesas kriminālprocesam vai iztiesāšanai.”

51.pantā:

Izteikt pirmās daļas 2. punktu šādā redakcijā:

“2) sniegt izmeklēšanas iestādēm, prokuratūrai, tiesai un Valsts ieņēmumu dienestam informāciju, kuru var izmantot noziedzīgi iegūtu līdzekļu legalizācijas, terorisma finansēšanas vai šo darbību mēģinājuma, vai cita ar to saistīta noziedzīga nodarījuma novēršanai, atklāšanai, pirmstiesas kriminālprocesam vai iztiesāšanai;”

Izteikt otrās daļas 5.punktu šādā redakcijā:

“5) sniegt informāciju pirmstiesas izmeklēšanas iestādēm, prokuratūrai, tiesai, uzraudzības un kontroles institūcijām un Valsts ieņēmumu dienestam;”

3.Papildināt likumu ar 551. pantu šādā redakcijā:

**“55.1 Kontroles dienesta sadarbība ar Valsts ieņēmumu dienestu**

Kontroles dienests sniedz Valsts ieņēmumu dienestam ne vēlāk kā līdz tā mēneša 10. datumam, kas seko pārskata mēnesim, no kredītiestādēm saņemto informāciju par pārskata mēnesī Latvijas Republikas rezidentu veiktajiem aizdomīgiem un neparastiem darījumiem atbilstoši Ministru kabineta noteiktajām neparasta darījuma pazīmēm iespējamo nodokļu likumpārkāpumu valsts ieņēmumu jomā, kuru rezultātā var tikt iegūti noziedzīgi līdzekļi, identificēšanai un novēršanai.”

Finanšu ministrs J.Reirs

17.04.2015. 9:35

274

I.Repše

67095490, inta.repse@fm.gov.lv